KOMISSION TIEDONANTO EUROOPAN PARLAMENTILLE JA NEUVOSTOLLE euron suojaamiseksi rahanväärennykseltä perustetun tietojenvaihtoa, avunantoa ja koulutusta koskevan toimintaohjelman (Perikles 2020 -ohjelma) arvioinnista /* COM/2013/0588 final */





KOMISSION TIEDONANTO EUROOPAN PARLAMENTILLE JA NEUVOSTOLLE euron suojaamiseksi rahanväärennykseltä perustetun tietojenvaihtoa, avunantoa ja koulutusta koskevan toimintaohjelman (Perikles 2020 -ohjelma) arvioinnista 1. Johdanto Perikles-ohjelma on tietojenvaihtoa, avunantoa ja koulutusta koskeva toimintaohjelma, jolla euroa pyritään suojaamaan rahanväärennykseltä. Ohjelma perustettiin 17. joulukuuta 2001 tehdyllä neuvoston päätöksellä 2001/923/EY[1]. Sen vaikutuksia laajennettiin 17. joulukuuta 2001 tehdyllä neuvoston päätöksellä 2001/924/EY[2] jäsenvaltioihin, jotka eivät olleet ottaneet euroa yhtenäisvaluutaksi. Ohjelman voimassaoloa on jatkettu 31. joulukuuta 2013 saakka perussäädöksiin tehdyillä myöhemmillä muutoksilla (neuvoston päätökset 2006/75/EY[3], 2006/76/EY[4], 2006/849/EY[5] ja 2006/850/EY[6]). Ohjelman budjetti on miljoona euroa vuodessa. Tämä tiedonanto liitetään Perikles-ohjelman arviointikertomuksen loppuraporttiin. Arvioinnista säädetään neuvoston päätöksessä 2006/849/EY, jolla muutetaan neuvoston päätöstä 2001/923/EY. Päätös mukaan komission tulee 30. kesäkuuta 2013 mennessä lähettää Euroopan parlamentille ja neuvostolle ohjelman johdosta riippumaton kertomus, jossa arvioidaan ohjelman aiheellisuus, tehokkuus ja vaikuttavuus, sekä tiedonanto, jossa punnitaan, onko ohjelman jatkamiseen ja muuttamiseen aihetta. Komissio liittää tiedonantoon asiaa koskevan ehdotuksen. Arvioinnin suoritti OLAFin sisäisen tarkastuksen yksikkö ja arviointitoiminto apunaan johtoryhmä, joka vastasi myös arvioinnin laadunvalvonnasta. Johtoryhmään kuului Euroopan keskuspankin edustajia (väärennöstentorjunnan jaosto) ja seuraavat Euroopan komission yksiköt: OLAF/D5 (Herkules- ja Perikles-ohjelmat, euron suojaaminen), OLAF/R2 (budjetti), pääsihteeristö/C1 (evaluointi ja yksinkertaistaminen) ja oikeusasioiden pääosasto/B2 (rikoslainsäädäntö). 2. Arvioinnin tärkeimmät päätelmät Arvioinnissa selvitettiin ohjelman aiheellisuus, Euroopassa ja muualla saatu lisäarvo sekä ohjelman tehokkuus, vaikuttavuus ja tulosten kestävyys. Ohjelmasta tehdyt havainnot ja arvioinnin yleiset tulokset olivat erittäin myönteisiä. Kehittämisalueiksi esitetään ohjelman vaikuttavuutta ja tehokkuutta, kun taas ohjelmasta saatujen tulosten kestävyyden on korostettu riippuvan merkittävästi siitä, onko ohjelmaa mahdollista jatkaa vuoden 2013 jälkeen. 3. Tulevaisuuden näkymiä Kun komission ehdotus Euroopan parlamentin ja neuvoston asetukseksi tietojenvaihtoa, avunantoa ja koulutusta koskevan, euron suojaamiseksi rahanväärennykseltä (Perikles 2020 -ohjelma)[7] ja komission ehdotus neuvoston asetukseksi tietojenvaihtoa, avunantoa ja koulutusta koskevan, euron suojaamiseksi rahanväärennykseltä (Perikles 2020 -ohjelma) annetun asetuksen (EU) No …/2012 soveltamisen laajentamisesta euroalueen ulkopuolisiin jäsenvaltioihin[8] on hyväksytty, niissä huomioidaan suuressa määrin arvioinnin yhteydessä annetut parannusehdotukset. Näihin ehdotuksiin sisältyy muun muassa vuosittainen raportointi Perikles-ohjelman tuloksista sekä menetelmien selkiyttäminen. Näihin ehdotuksiin sisältyy muun muassa vuosittainen raportointi Perikles-ohjelman tuloksista sekä menetelmien selkiyttäminen. Komissio huomioi arvioinnin tulokset myös komission vuotuisten työohjelmien kautta tapahtuvan Perikles 2020 -ohjelman täytäntöönpanon osalta. [1] EYVL L 339, 21.12.2001. [2] EYVL L 339, 21.12.2001. [3] EUVL L 36, 8.2.2006. [4] EUVL L 36, 8.2.2006. [5] EUVL L 330, 28.11.2006. [6] EUVL L 330, 28.11.2006. [7] 2011/0449(COD) – KOM(2011) 913 – C7-0510/2011. [8] 2011/0446(APP) – KOM(2011)0910.